Husnisser bruker putevar og tevarmere som klær, da de ikke har tillatelse til å bruke ordentlige klær. Hvis en husnisses mester velger å gi dem ordentlige klær, selv om det bare er en sokk, blir husnissen satt fri og kan forlate familien for alltid. I slutten av lurer Harry Lucifus Malfang til å befri sin egen husnisse, Noldus. De fleste husnissene blir fornærmet hvis de blir gitt klær, da det betyr at de ikke har utført pliktene sine på en tilfredsstillende måte. Enkelte husnisser vil derimot gjerne bli satt fri, slik som for eksempel Noldus. Da Noldus ble satt fri, ville han gjerne få betalt for arbeidet sitt. Han fikk ikke jobb andre steder enn ved Galtvort. Der fikk han tilbud om en lønn på 10 galleoner i uken, noe han takket nei til, og heller ba om 1 galleon i uken.